คนจองหุ้น TFG เจ๊งทั้งบาง เปิดเทรดปุ๊บขาดทุน 10%
คนจองหุ้น TFG เจ๊งทั้งบาง เปิดเทรดปุ๊บขาดทุน 10% โดย TFG เปิดเทรดวันแรกที่ 1.75 บ. ล่าสุด ณ เวลา 9.58 น. ราคาอยู่ที่ 1.76 บ. ลดลง 0.19 บ. หรือ 9.74% สูงสุด 1.75 บ. ต่ำสุด 1.75 บ. จากราคาขาย IPO ที่ 1.95 บ. มูลค่าซื้อขายที่ 283.47 ลบ.
8 ต.ค. 2558

ผู้สื่อข่าวรายงานว่า ราคาหุ้นบริษัท ไทยฟู้ดส์ กรุ๊ป จำกัด (มหาชน) หรือ TFG เปิดเทรดวันแรกที่ราคา 1.75 บาท ล่าสุด ณ เวลา 9.58น. มาที่ 1.76 บาท ลดลง 0.19 บาท หรือ 9.74% สูงสุด 1.75 บาท ต่ำสุด 1.75 บาท จากราคาขาย IPO ที่ 1.95 บาท มูลค่าซื้อขายที่ 283.47ล้านบาท ขณะที่ดัชนีตลาดหุ้นไทยโดยรวมลบ 0.02%
สำหรับ TFG เป็นผู้นำในอุตสาหกรรมอาหารครบวงจร ที่มีความเชี่ยวชาญในด้านการผลิตไก่และสุกร โดยดำเนินธุรกิจทั้งในประเทศไทยและเวียดนาม ประกอบด้วย 4 สายธุรกิจหลัก ได้แก่ ธุรกิจไก่ ซึ่งดำเนินการเพาะพันธุ์ไก่ ผลิตและจำหน่ายเนื้อไก่ ลูกไก่ ไก่พันธุ์เนื้อ รวมถึงผลิตภัณฑ์แปรรูปจากเนื้อไก่ ส่วนธุรกิจสุกรได้ดำเนินการเพาะพันธุ์สุกรและจำหน่ายสุกรมีชีวิต ธุรกิจอาหารสัตว์ที่มุ่งเน้นผลิตและจำหน่ายอาหารสำหรับไก่และสุกร และธุรกิจอื่นๆ ได้แก่ ศูนย์วิจัยและพัฒนาวัคซีนและเวชภัณฑ์ ผลิตและจำหน่ายบรรจุภัณฑ์สำหรับอาหารสัตว์ และอุปกรณ์ทางการเกษตรที่ทำจากพลาสติกอีกด้วย